Miss Universe 2013

Ang **Miss Universe 2013** ay ang ika-62 edisyon ng Miss Universe pageant. na ginanap sa Crocus City Hall sa Krasnogorsk, Moscow Oblast, Rusya noong 9 Nobyembre 2013.

Pagkatapos ng kompetisyon, kinoronahan ni Olivia Culpo ng Estados Unidos si Gabriela Isler ng Beneswela bilang Miss Universe 2013. Ito ang ikapitong tagumpay ng Beneswela sa kasaysayan ng kompetisyon. Nagtapos bilang first runner-up si Patricia Rodríguez ng Espanya, habang nagtapos bilang second runner-up si Constanza Báez ng Ekwador.

Mga kandidata mula sa walumpu't-anim na mga bansa at teritoryo ang lumahok sa edisyong ito. Pinangunahan nina Thomas Roberts at Melanie Brown ang kompetisyon, samantalang nagsilbi bilang *backstage correspondent* si Jeannie Mai. Nagtanghal sina Emin Agalarov, Steven Tyler, at ang bandang Panic! at the Disco sa edisyong ito.

## Kasaysayan 
### Lokasyon at petsa ng kompetisyon 
Noong Mayo 2013, nasa proses ng pakikipag-usap ang Miss Universe Organization upang idaos ang ika-63 edisyon ng kompetisyon sa Rusya matapos i-*shoot* ni Emin Agalarov, anak ni Aras Agalarov at bise-presidente ng Crocus Group, ang kanyang pinakabagong *music video* sa Los Angeles kasama si Miss Universe 2012 Olivia Culpo bilang kanyang *co-star*. Dahil dito, napag-isipan ni Paula Shugart, noo'y isang *top executive* sa Miss Universe, na idaos ang edisyong ito sa Rusya. Agad na pumayag si Agalarov na magbayad ng $20 milyon kapalit ng pagdadala ni Trump ng 2013 Miss Universe *pageant* sa Rusya. Pagkatapos ng apat na linggo mula noong nag-*video shoot* ni Agalarov kasama si Culpo, sumang-ayon si Trump na ang kompetisyon ay gaganapin sa Crocus City Complex, na pag-aari ng pamilya Agalarov sa Moscow Oblast.

Noong 16 Hunyo 2013, sa kasagsagan ng Miss USA 2013 pageant sa Las Vegas, Nevada, Estados Unidos, inanunsyo ng noo'y may-ari ng Miss Universe Organization na si Donald Trump na gaganapin sa Mosku, Rusya ang 2013 Miss Universe *pageant*. Nangyari ang anunsyo matapos mag-*post* sa Facebook ang *music manager* ni Emin Agalarov na si Rob Goldstone na nagsasabing *"Fun meeting with Donald Trump"*. Pagkatapos ng anunsyo ni Trump, sinamahan siya ng pangulo ng Crocus Group na si Aras Agalarov at ang kanyang anak na si Emin sa entablado upang ilagda ang opisyal na kontrata.

Ilang taon pagkatapos ng *pageant*, sangkot si Donald Trump sa isang kontrobersya na may kaugnayan sa *pageant* sa Rusya at mga aktibidad na diumano sa *Steele dossier*.

### Pagpili ng mga kalahok 
Ang mga kalahok mula sa walumpu't-anim na mga bansa at teritoryo ay napili upang lumahok sa kompetisyon. Siyam na kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa o napili sa isang casting process, at isang kandidata ay kinoronahan matapos matuklasan na may pagkakamali sa mga pagkakalagay ng mga pinalista.

#### Mga pagpalit 
Iniluklok ang first runner-up ng Miss France 2013 na si Hinarani de Longeaux upang kumatawan sa kanyang bansa sa Miss Universe matapos magtapos bilang first runner-up sa Miss World 2013 si Miss France 2013 Marine Lorphelin.

Unang kinoronahan bilang Miss Universe 2012 si Denise Garrido. Gayunpaman, tinanggalan ng titulo si Garrido ilang oras matapos korohan nang matuklasan ng organisasyon na may *typo* sa paglipat ng mga iskor ng mga hurado sa *computer program* na nagpasiya sa mga resulta. Ang orihinal na nagwagi ay si Riza Santos na unang nagtapos bilang *first runner-up*, habang si Garrido naman ay nagtapos bilang *third runner-up*.

#### Mga unang pagsali, pagbalik, at pag-urong 
Sa edisyong ito unang sumali ang bansang Aserbayan, at bumalik ang mga bansang Austrya, Eslobenya, Kasakistan, Kapuluang Turks at Caicos, at Myanmar. Huling sumali noong 1961 ang Myanmar bilang Burma, noong 2004 ang Austrya, at noong 2011 ang Eslobenya, Kasakistan, at Kapuluang Turks at Caicos.

Hindi sumali sa edisyong ito ang mga bansang Albanya, Heorhiya, Irlanda, Kapuluang Kayman, Kosobo, Montenegro, Santa Lucia, Tsipre, at Urugway. Hindi sumali si Mirjeta Shala ng Kosobo dahil hindi kinikilala ng Rusya ang kalayaan ng Kosobo mula sa Serbiya. Ang pagbitiw ni Shala sa kompetisyon ang siyang nag-udyok sa pagbitiw ni Fioralba Dizdari ng Albanya. Hindi sumali si Janet Kerdikoshvili ng Heorhiya dahil sa problema sa kalusugan. Kalaunan ay parehong lumahok sina Kerdikoshvili at Shala pagkatapos ng dalawang taon. Hindi nakasali si Nikoleta Jovanović ng Montenegro dahil hindi siya nakaabot sa *age requirement*. Hindi sumali si Micaela Orsi ng Urugway dahil hindi tinanggap ng embahada ng Rusya ang aplikasyon niya para sa *visa*. Hindi sumali ang mga bansang Irlanda, Kapuluang Kayman, Santa Lucia, at Tsipre matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok. Lumahok sa *swimsuit competition* ang labing-anim na *semi-finalist* at kalaunan ay pinili ang sampung *semi-finalist*. Lumahok sa *evening gown competition* ang sampung *semi-finalist* at kalaunan ay pinili ang limang pinalista. Lumahok sa *question and answer round* at *final look* ang limang pinalista.

### Komite sa pagpili 
#### Paunang kompetisyon 
* Irina Agalarova – Asawang ng negosyanteng si Aras Agalarov
* Corinne Nicolas – beterano sa industriya ng pagmomodelo
* Italo Fontana – Italyanong relohero, tagapagtatag ng U-Boat Watches
* Philipp Kirkorov – Rusong mang-aawit
* Tara Lipinski – Amerikanang *figure skater*
* Nobu Matsuhisa – Hapones na *celebrity chef*
* Farouk Shami – Tagapagtatag ng kompanya ng mga produkto para sa buhok na Farouk Systems
* Steven Tyler – Amerikanong mang-aawit, bokalista ng Aerosmith
* Anne Vyalitsyna – Rusong modelo

## Mga kandidata 
Walumpu't-anim na kandidata ang lumahok para sa titulo.

## Mga tala
## Mga sanggunian
## Panlabas na kawing 
* 

Kategorya:2013